કેવી છે? ભઈ, ખાણીપીણીના અપાર વૈવિધ્યવાળા દેશમાં ફૂડ વિશેની ભાગ્યે જ કોઈ ફિલ્મ બને છે. એટલે એ રીતે જીભના જલસા વિશેની ફિલ્મનો આઈડિયા કમાલનો છે. ઓક્કે, મૂળ ફિલ્મ પરથી રિતેશ શાહ-સુરેશ નાયર અને રાજ કૃષ્ણ મેનને પટકથા લખી છે તે ગરમાગરમ શીરાની જેમ ગળે ઊતરી જાય એવી બહેતરીન નથી. સ્વાદ માણતાં, પચાવતાં જરા વાર લાગી જાય છે, ક્યાંક ક્યાંક ફીકી પણ લાગે છે. ખાસ કરીને ઈન્ટરવલ પછી. એમ પણ થાય કે થાળી અધૂરી મૂકીને ઊભા થઈ જઈએ, પણ પછી ફરીથી સ્વાદ જામવા માંડે છે. જો તમે ધૈર્યવાન પ્રેક્ષક છો તો જાઓ ને ટેસ્ટ કરી લો ‘શેફ’.